Die derde parallelle stryd vind in wyk 9 van die munisipaliteit plaas. Dis die dorp self, en dis die enigste oorwegend wit wyk. Dit is sedert 2016 ‘n DA-wyk, en die enigste wyk wat nie deur die ANC beheer word nie.
‘n Harde stryd om die wyk te wen woed tans tussen die DA en die VF Plus, met ‘n moontlikheid dat die ANC tussen die twee kan deurglip vir ‘n onverwagse wen.
Indien die VF Plus die wyk wen, sal dit ‘n belangrike aanduiding wees dat die VF Plus wel op spesifieke plekke die DA kan klop. As die DA die wyk verloor, sal dit swaarmoedigheid in die party veroorsaak en ‘n verdere aanduiding vanvoortgesette DA-probleme wees. Sou die DA die wyk teen die verwagting in wen, sal dit – weliswaar amper ‘n maand laat – die grootste Kersgeskenk denkbaar vir die DA wees.
Die herder is die enigste redelike stem, maar hy het sy staf tussen die skaap in gegooi met die hoop dat een dit sal opneem. Die skaap is bly die herder het die staf vir hul gegee sodat almal lekker daaroor kan trap en lag vir die herder.